EkBass/fiwiki-20250220-pages-articles huggingface dataset:
Fosfoenolipyruvaattikarboksikinaasi

Fosfoenolipyruvaattikarboksikinaasi on entsyymi, joka osallistuu glukoneogeneesiin. Se muuttaa oksaloetikkahapon fosfoenolipalorypälehapoksi ja hiilidioksidiksi. Entsyymiä on kaikissa selkärankaisissa ja lisäksi monissa kasveissa, bakteereissa, hiivoissa, hyönteisissä, nilviäisissä ja sienissä. == Muodot == Fosfoenolipuryvaattikarboksikinaasi voidaan jakaa kahteen ryhmään entsyymin sijainnin mukaan. Entsyymiä on mitokondrioissa ja sytosolissa esiintyvät muodot. Kyyhkyjen, kanojen ja kanien maksassa esiintyvä fosfoenolipuryvaattikarboksikinaasi on mitokondriaalista muotoa ja kotihiirillä ja rotilla entsyymiä on vain sytosolissa. Ihmisillä, marsuilla ja lehmillä entsyymiä on yhtä paljon sekä mitokondrioissa että sytosolissa. Sytosolinen ja mitokondriaalinen muoto eroavat rakenteeltaan, immunologisilta ominaisuuksiltaan ja kinetiikaltaan. == Fosfaattiryhmän lähteet == Fosfoenolipyruvaattikarboksikinaasi paitsi poistaa oksaloetikkahaposta hiilidioksidimolekyylin, myös fosforyloi tuotteen. Eläimillä ja joillakin bakteereilla fosfaattiryhmän lähde on yleensä guanosiinitrifosfaatti, joka muuttuu guanosiinidifosfaatiksi. Kasvit ja eräät bakteerit käyttävät ATP:tä ja osa bakteereista pyrofosfaatti-ionia. == Fosfoenolipyruvaattikarboksikinaasi kasveissa == Fosfoenolipyruvaattikarboksikinaasia tavataan C4-yhteyttävissä kasveissa, kuten nopeakasvuisissa trooppisissa ruohoissa. Fosfoenolipalorypälehappo muutetaan kasvin lehtien mesofyllikudoksessa oksaloetikkahapoksi ja edelleen asparagiinihapoksi. Asparagiinihappo siirretään johtosolukkoon, missä aminotransferaasientsyymi muuttaa asparagiinihapon jälleen oksaloetikkahapoksi. Sytosolissa fosfoenolipyruvaattikarboksikinaasi muuttaa oksaloetikkahapon fosfoenolipalorypälehapoksi. Vapautuva hiilidioksidi siirtyy viherhiukkasiin, joissa siitä valmistetaan sokeria. == Olosuhteet, aktivaattorit ja inhibiittorit == Fosfoenolipyruvaattikarboksikinaasi toimii parhaiten, kun lämpötila on eliöstä riippuen 25-80 °C ja pH 6,2-8,8. Entsyymin toiminnalle hyvin tärkeä aktivaattori on mangaani-ioni. Myös magnesiumionit aktivoivat entsyymiä, mutta eivät ole aivan yhtä tehokkaita. Entsyymin inhibiittoreita ovat muun muassa kaliumvetykarbonaatti, α-ketoglutaarihappo sekä eräät metallit, kuten koboltti ja kromi, jotka muodostavat yhdisteitä guanosiinitrifosfaatin kanssa. == Lähteet == Luokka:Lyaasit
Vesna Parun

Vesna Parun (10. huhtikuuta 1922 Zlarin – 25. lokakuuta 2010 Stubičke Toplice) oli kroatialainen runoilija. Hän julkaisi ensimmäisen kokoelmansa vuonna 1947 ja on sittemmin yli kolmenkymmenen runoteoksensa ohella julkaissut muun muassa lasten- ja käännöskirjallisuutta. Hänen runojaan on käännetty bulgariaksi, englanniksi, ranskaksi, saksaksi, slovakiaksi, sloveniaksi, tšekiksi ja venäjäksiVesna Parun . Voices Education Project. . Hän on voittanut työstään useita palkintoja. Hän kuoli 25. lokakuuta 2010 88-vuotiaana. Parun opiskeli Zagrebin yliopistossa.LibraryThing: Vesna Parun. == Lähteet == Luokka:Kroatialaiset runoilijat Luokka:Lasten- ja nuortenkirjailijat Luokka:Vuonna 1922 syntyneet Luokka:Vuonna 2010 kuolleet
Kari-Finn

Kari-Finn Oy on suomalainen perheyritys. Yritys on KFR Hollola Oy:n tytäryhtiö. Yrityksen päätuote on pintakytkin, kaapelinsa varassa roikkuva kytkinkartio, joka kallistuu nestepinnan vaihteluiden mukaan. Kari-Finn Oy ilmoittaa omiin markkinatutkimuksiinsa perustuen Kari-pintakytkimen olevan markkinoiden ainoa tuote, jossa saadaan useita toimintoja yhdellä kellukkeella. Tämän tuotteen keksi yrityksen perustaja, keksijä ja sähköteknikko Mauno Kari. Päätuotteensa lisäksi yritys valmistaa muita sähköelektronisia tuotteita, kuten nesteen johtavuuteen perustuvia elektrodikytkimiä, kekoontuvien aineiden pinnanvalvontaan tarkoitettuja siilokytkimiä, räjähdysvaarallisiin tiloihin tarkoitettuja valopintakytkimiä, lämpötilaan perustuvia palosulakkeita, vesitiiviitä pumppukaapeliliittimiä sekä pumppaamoiden ohjauskeskuksia. Vuonna 2008 yritys valmisti yli 50.000 pintakytkintä. ==Historia== Kari-Finn Oy on perustettu vuonna 1965. Yrityksen nimi oli ensin T:mi Mauno Kari, myöhemmin Kari-Finn Ky. Vuonna 1974 Kari-Finn Ky alkoi ruiskuvalamaan pintakytkimiin tarvittavat muoviosat itse ja ylijäämäkapasiteetilla valmistettiin muoviosia alihankintana myös muille yrityksille. Vuonna 1988 yritys jakautui kahtia: Kari-Finn Oy keskittyi pintakytkinten valmistukseen ja tytäryhtiö Muovisto Oy muoviosien tuotantoon. Vuonna 2008 perustettiin uusi emoyhtiö, KFR Hollola Oy, joka jatkossa huolehtii konsernin johtamispalveluista, hallinnosta, rahoitustoiminnoista sekä tutkimus- ja tuotekehityspalveluista. Samalla Kari-Finn Oy:sta ja Muovisto Oy:sta tuli KFR Hollola Oy:n tytäryhtiöitä. Vuonna 2015 Muovisto Oy irtautui konsernista. Kari-Finn Oy ja KFR Hollola Oy työllistävät noin 15 henkilöä. Vuonna 1989 suoritettiin yrityksessä sukupolvenvaihdos, kun Mauno Karin kaksi vanhinta poikaa otti komentoonsa niin Kari-Finn Oy:n kuin Muovisto Oy:n hänen itsensä jäädessä eläkkeelle. Perheen kolmas ja nuorin poika liittyi vahvuuteen muutamaa vuotta myöhemmin. ==Kansainväliset tunnustukset== Kari- pintakytkin on palkittu vuonna 1977 Brysselin Kansainvälisillä keksintömessuilla kultamitalilla sekä Brysselin kaupungin mitalilla laajaan vientiin yltäneenä tuotteena. Tuolloin pintakytkimiä vietiin kaikkiin Euroopan maihin, USA:han, Etelä-Afrikkaan sekä Japaniin. Myöhemmin mukaan ovat tulleet muun muassa Australia, Uusi-Seelanti, Singapore, Indonesia sekä Malesia. 2010-luvulle tultaessa Kari-pintakytkimien vienti oli laajennut jokaiselle mantereelle. ==Lähteet== * Kari-Finn Oy:n kotisivut * * * * * * * * * * * * * ==Aiheesta muualla== * Kari-Finn Oy:n kotisivut * Kari-Finn Oy Facebookissa * Kari-Finn Oy:n Japanin edustajan sivusto * Kari-Finn Oy:n Ison-Britannian edustajan kotisivut *Lowell Center for Sustainable production (s. 35-37) An Investigation of Alternatives to Mercury Containing Products Luokka:Suomalaiset perheyritykset Luokka:Automaatio
Jaakko Aalto

Jaakko Johannes Aalto (1. syyskuuta 1912 Viipuri – 14. helmikuuta 1940 Kuhmo)http://kronos.narc.fi/menehtyneet/index.php?id=501650&raportti;=1 oli suomalainen pesäpalloilija ja poliisikonstaapeli. Jaakko ”Jaska” Aalto oli erinomainen sijoituslyöjä ja liikkuva polttaja, joka käytti ensimmäisenä ns. taittoheittoa. Aalto pelasi kaikissa 1930-luvun Itä–Länsi-otteluissa, vuosina 1932–1933 sekä 1935–1939 Lännen puolella ja vuonna 1934 Idän puolella. Samoina vuosina hän pelasi suursarjassa. Suomen mestaruutta ei Aalto kuitenkaan koskaan saavuttanut. TPU:ssa Aalto voitti Hämeen aluemestaruuden 1936 ja piirinmestaruuden 1937–1938; poliisien valtakunnallinen mestaruus tuli 1932 ja 1936 ja hopea 1933 ja 1934. Aalto kaatui pelitoverinsa Jaakko Kilven sissipataljoonan lähettinä 1940. Myös hänen veljensä Toivo oli pesäpalloilija. == Saavutukset == === Pelaajana === * 3 SM-pronssia: 1927, 1934, 1939 * 8 Itä- Länsi-ottelua: 1932-1939 ==Lähteet== * ===Viitteet=== Luokka:Suomalaiset pesäpalloilijat Luokka:Suomalaiset poliisit Luokka:Suomalaiset toisessa maailmansodassa kaatuneet Luokka:Vuonna 1912 syntyneet Luokka:Vuonna 1940 kuolleet
Pohjolan kartan historia

Pohjolan kartan historia – myyteistä todellisuuteen on vuonna 2006 ilmestynyt teos, jossa esitellään Pohjolan kartan muotoutumista antiikin ajoista 1800-luvulle. Kirjoittaja on ruotsalaisen kartografian uranuurtajaJuha Nurminen, Julkaisut ja näyttelyt, professori Ulla Ehrensvärd, joka pohjaa tekstin omiin tutkimuksiinsa ja esittää karttojen sisällöistä osin aiemmista poikkeavia tulkintoja.Pohjolan kartan historia, JNS Kirjan ilmestymiseen liittyi John Nurmisen Säätiön kokoelmista koottu karttanäyttely Sederholmin talossa Helsingissä. Samoja karttoja on hyödynnetty runsaasti myös kirjan kuvituksessa. Materiaali on suurelta osin aiemmin julkaisematonta.Juha Nurminen, Johdanto, Ehrensvärd, s. 7 John Nurmisen säätiö on julkaissut meriaiheista ja karttakirjallisuutta ja järjestänyt vuosien varrella useita kirjoihin liittyviä historiallisten karttojen näyttelyjä.Katariina Kosonen, Pohjola piirtyy kartalle, Terra 3–4/2006. Entisajan kartoissa on ollut maantieteellisen tiedon ohella muutakin informaatiota, ja niitä saatettiin vääristellä ja jättää puutteellisiksi aivan tietoisestikin. Pohjolasta karkotettu katolinen piispa Olaus Magnus piirsi paaville annettavaksi Carta marinan (1539), joka vilisi hirviöitä mutta antoi myös informaatiota Ruotsin elintavoista. Ruotsin 1600-luvun suurvalta-ajan kartoista puolestaan saatettiin jättää koko Pohjanlahti pois vihollisten karkottamiseksi, vaikkakin siihen mennessä merihirviöt ja muut taruolennot olivat niistä jo kadonneet. Sitä ennen, keskiajalla, kirkon kannalta väärien tietojen esittäminen kartoissa toi jopa hengenmenon riskin. 1800-luvun kartoista on tehty myös huumoriversioita, joissa Venäjä on voitu kuvata lonkeroitaan Euroopan ylle kurkottelevaksi mustekalaksi.Petja Pelli, Merihirviöt kiusaavat muodotonta Suomi-neitoa, Vartti 21.1.2007Matti Kinnunen, Ennen kuin isä gps:n osti, Helsingin Sanomat, Kulttuuri, 29.10.2006Petri Kosonen, Tähtikartoista GSP:hen, Suomen merenkulku – Finlands Sjöfart 1–2/2007 Karttojen värien säilyminen kirkkaina johtuu siitä, että ne on aikoinaan tehty lumppupaperille ja väriaineissa on käytetty luonnon mineraalipigmenttejä.Vanhoja karttoja Pohjolasta ja vähän muualtakin, Länsi-Uusimaa 18.10.2006 Ulla Ehrensvärd valottaa teoksessa itse karttojen ohella kartantekijöiden eli kartografien elämää ja uraa. Teos ei ole vain katselukirja, vaan oppikirja ja perusteos, joka tarjoaa Pohjoismaiden historiasta kiinnostuneelle valtavan määrän tietoa.Cecilia af Forselles-Riska, Myyteistä valtiojohtoiseen kartoitukseen. Hiidenkivi 3/2007 Teos on ilmestynyt myös englanniksi. ==Lähteet== ==Aiheesta muualla== *Pohjolan kartan historia John Nurmisen Säätiön sivustolla Luokka:Kartografia Luokka:Suomalaiset historian tietokirjat Luokka:Kirjat Suomen historiasta Luokka:Vuoden 2006 kirjat Luokka:Pohjoismaiden historia
Kalle Hagert

Kaarlo ”Kalle” Hagert (16. joulukuuta 1911 Pietari – 5. heinäkuuta 1970 Helsinki) oli suomalainen liikemies. Romanitaustaisen Hagertin perhettä kutsuttiin 1950-luvulla ”mustalaisten kuninkaallisiksi”. == Elämä == Kalle Hagert syntyi vuonna 1911 Pietarin Rääpyvässä Ida Maria ja Pekka Hagertin vanhimpana lapsena. Vuonna 1914 perhe muutti Laatokan Karjalan Salmille. Jatkosodan aikana Hagert palveli rakuunana vuonna 1941 Rukajärvellä. Reserviin päästyään Hagert muutti Poriin, jossa hän työskenteli pika-ajurina. Vuonna 1950 Hagert asettui puolisoineen Helsinkiin, jossa hän perusti useita liikeyrityksiä ja johti omistamaansa Kaitarannan tallia. Hagert omisti myös tunnettuja ravihevosia, kuten kahdesti kuningatarkilpailuun osallistuneen Reippaan-Liisan. Vuonna 1965 Hagertit muuttivat Ruotsiin, josta he palasivat takaisin Suomeen keväällä 1969. Kalle Hagert kuoli Helsingissä heinäkuussa 1970. Hänet on haudattu Malmin hautausmaalle. Kalle Hagertin elämäkerta julkaistiin vuonna 1976 WSOY:n kustantamassa Legenda jo eläessään -sarjassa. == Perhe == Kalle Hagertin puoliso oli Sortavalassa syntynyt Elli Maria Blomerus (1909−1986), jonka kanssa hän avioitui 1943. Yksi heidän lapsistaan oli Allan Hagert. Perhe asui Helsingin Vallilassa Vallilantie 20:ssa olleessa talossa, jota myöhemmin kutsuttiin Hagertin taloksi. Talo paloi vuonna 1995. ==Kirjallisuutta== * == Lähteet == Luokka:Suomalaiset liikemiehet Luokka:Suomen romanit Luokka:Ravihevosten kasvattajat ja omistajat Luokka:Pietarinsuomalaiset henkilöt Luokka:Vuonna 1911 syntyneet Luokka:Vuonna 1970 kuolleet
Ahvahin piiri

Ahvahin piiri () on kunnallinen itsehallintoalue Dagestanissa Venäjällä. Vuonna 1933 perustetun piirin pinta-ala on 290,6 neliökilometriä. Asukkaita on 21 200 henkeä (vuonna 2009). Ahvahin piiri sijaitsee Dagestanin länsiosan vuoristoseudulla. Pohjoisessa se rajoittu Botlihin, idässä Hunzahin, etelässä Šamilin ja lännessä Tsumadan piireihin. Piiriin kuuluu 13 maalaiskuntaa: Antših, Artšo, Ingerdah, Izano, Karata, Kudijabroso, Lologonitl, Mesteruh, Tadmagitli, Tlibišo, Tsoloda, Tukita ja Verhneje Inhelo. Hallinnollinen keskus on Karatan kylä. Asutuskeskuksia on yhteensä 25. Seudun kanta-asukkaita ovat andilaisia kieliä puhuvat ahvahit ja karatat. Virallisesti heitä on pidetty avaareina. Karatasta on maantieyhteys tasavallan pääkaupunkiin Mahatškalaan, jonne on matkaa 220 kilometriä. Pääelinkeinoja ovat karjatalous, maanviljely ja puutarhanhoito. Paikallislehtenä ilmestyy avaarinkielinen Zaman (”Aika”). ==Lähteet== Luokka:Dagestanin piirit
Ulla Ehrensvärd

pienoiskuva|Ulla Ehrensvärd vuonna 2013. Eva Maria Ulla Margareta Ehrensvärd (18. maaliskuuta 1927Sveriges befolkning 1980, CD-ROM, version 1.00, Sveriges Släktforskarförbund 2004. – 17. huhtikuutaJacobsson, Marie; Nurminen, Juha: ”Ulla Ehrensvärd”, Tidskrift i sjöväsendet, 2015, s. 500–501, PDF. 2015) oli ruotsalainen kartografian asiantuntija. Hän toimi pitkään Ruotsin kuninkaallisen kirjaston karttaosaston johtajana ja viimeksi ennen eläkkeelle jäämistään Ruotsin Sota-arkiston johtajana.Cecilia af Forselles-Riska, Myyteistä valtiojohtoiseen kartoitukseen. Hiidenkivi 3/2007 Hänellä oli professorin arvo. ==Teokset== * *Mare Balticum – 2000 vuotta Itämeren historiaa, useita tekijöitä, John Nurmisen Säätiö, Otava, 1995 == Lähteet == Luokka:Ruotsalaiset professorit Luokka:Vuonna 1927 syntyneet Luokka:Vuonna 2015 kuolleet Luokka:Kartografia
Hipper (täsmennyssivu)

Hipper voi tarkoittaa seuraavia asioita: *Franz von Hipper (1863-1932) Saksan laivaston amiraali ensimmäisessä maailmansodassa *Admiral Hipper Saksan laivaston raskas risteilijä toisessa maailmansodassa *Hipper Saksan laivaston koululaiva 1958-
Luoksepääsemättömyyden napa

Luoksepääsemättömyyden napaOtavan suuri ensyklopedia, 12. osa (Musikaali- Oppiminen), art. Napamaat, kartta sivulla 4579, Otava 1979, ISBN 951-1-05075-3Guinness Wold Records 2009, s. 115 (oikea reuna), ISBN 978-951-32-2580-3 on maantieteellisen muodostuman kohta, joka on kauimpana kaikista rannikoista. Luoksepääsemättömyyden napa voidaan määritellä vaikkapa mantereelle, saarelle tai merelle. == Luoksepääsemättömyyden napoja == Pohjoinen luoksepääsemättömyyden napa sijaitsee Pohjoisen jäämeren siinä kohdassa (), josta on pisin matka kaikkiin maamassoihin. Eteläinen luoksepääsemättömyyden napa on Etelämantereella mannerjäätikön keskustassa 600 km päässä Vostok-tutkimusasemasta ja koska se on mantereen keskellä, se on vaikeimmin saavutettava kohde Antarktiksella. Sen sijainnille on useita koordinaatteja, riippuen siitä, mitataanko jäätikön vai mantereen reunasta. Yleensä viitataan Neuvostoliiton Luoksepääsemättömyyden navan tukikohtaan, jonka koordinaatit ovat Catalogue of Russian Antarctic Meteorological data 1994 , World Meteorological Organization, retrieved June 2007 (toiset lähteet antavat sijainniksi Historic Sites & Monuments in Antarctica, International Polar Heritage Committee) Neuvostoliitolla oli vuonna 1958 muutama mökissä asuva mies tekemässä siellä säähavaintoja. Rakennukset ovat yhä paikallaan ja navan sijainnin osoittaa Vladimir Leninin Moskovaa kohti katsova rintakuva. Paikka on suojeltu historiallisena kohteena. Valtamerten luoksepääsemättömyyden napa eli Point Nemo sijaitsee eteläisellä Tyynellä valtamerellä koordinaateissa . Sen lempinimi on peräisin kirjailija Jules Vernen luomasta romaanihenkilöstä Kapteeni Nemo, jonka nimi merkitsee latinaksi "ei kukaan". Valtamerten luoksepääsemättömyyden napa sijaitsee yli 1 450 meripeninkulman päässä lähimmästä rannasta. Point Nemosta on syrjäisyytensä vuoksi tullut avaruusromun hautausmaa, ja alueelle on pudotettu vuodesta 1971 lähtien yli 263 avaruusromun kappaletta, mukaan lukien avaruusasemat Mir ja Skylab. Kuva:Cực bất khả tiếp cận Bắc - Northern pole of inaccessibility.jpg|Pohjoinen luoksepääsemättömyyden napa kartassa keltaisella tähdellä vähän pohjoisnavan yläpuolella. Kuva:Bust of Lenin in the Pole of Inaccessibility.jpg|Vanha neuvostoliittolainen Luoksepääsemättömyyden navan tukikohta Etelämantereella. Kuva:Location of Point Nemo in the South Pacific Ocean.png|Point Nemo ja sen lähimmät maa-alueet Tyynellä valtamerellä. == Lähteet == == Aiheesta muualla == * Team N2i reaches for POI and found Lenin! Luokka:Fyysinen maantiede
HMS Actaeon (U07)

HMS Actaeon (viirinumerot U07 ja F07) oli Britannian Kuninkaallisen laivaston parannellun Black Swan -luokan sluuppi, joka otettiin palvelukseen toisen maailmansodan päätyttyä. Alus palveli Saksan laivastossa koululaivana fregatiksi luokiteltuna nimellä Hipper. == Valmistus == Alus tilattiin 3. joulukuuta 1941 Woolstonista John I. Thornycroft and Companylta, missä köli laskettiin 15. toukokuuta 1944. Alus laskettiin vesille 25. heinäkuuta 1945 ja otettiin palvelukseen 24. heinäkuuta 1946.Friedman, Norman s. 333 == Palvelus == Actaeon valmistui vasta toisen maailmansodan päätyttyä, joten se osallistui sodan jälkeisen ajan laivastopalvelukseen. Alus sijoitettiin kaukaisiin tukikohtiin sen saattajaominaisuuksien vuoksi. Alus palveli muun muassa Etelä- Atlantilla, jossa se oli Länsi-Intian asemalla sekä Etelä-Amerikan rannikon valvonnassa.Hague, Arnold s. 84 Alus poistettiin palveluksesta vuoden 1953 puolessa välissä, jolloin se sijoitettiin Portsmouthin reserviin. Alus siirrettiin toukokuussa 1956 Lisahallyyn ankkuroitavaksi. Se määrättiin siirrettäväksi uudelleen perustettavaan Saksan laivastoon. Alus myytiin 11. marraskuuta 1957 Länsi-Saksalle, minkä jälkeen se huollettiin Britanniassa. Alus otettiin uuden Saksan laivaston palvelukseen 9. joulukuuta 1958 nimettynä Hipperiksi. ==Lähteet== * * * === Viitteet === Luokka:Black Swan -luokan sluupit Luokka:Thornycroftin valmistamat alukset Luokka:Yhdistyneen kuningaskunnan toisen maailmansodan sluupit
Unto Lammi

Unto Ilmari Lammi (s. 19. lokakuuta 1936 Ilmajoki) on entinen suomalainen pesäpalloilija. "Unski" Lammi pelasi SM-sarjassa kahdeksan vuotta ja saavutti SM-kultaa 1961 Ilmajoen Kisailijoiden joukkueessa, Maakunta-cupin voiton 1957 sekä armeijan mestaruuden 1958 ja 1959. Lyöjäkuninkuuden Lammi voitti 1956. Hänen urheiluharrastuksiinsa kuuluivat myös jää- ja lentopallo, joissa hän saavutti SAUL:n mestaruuden. == Saavutukset == === Pelaajana === * 1 SM-kulta: 1961 * 2 SM-hopeaa: 1958, 1963 * 2 SM-pronssia: 1957, 1960 * 1 Itä-Länsi- ottelu: 1962 * Pesäpallon lyöjäkuningas: 1956 ==Lähteet== * === Viitteet === Luokka:Suomalaiset pesäpalloilijat Luokka:Vuonna 1936 syntyneet Luokka:Elävät henkilöt
Kylmyysnapa

Kylmyysnapa on maapallon pohjoisen tai eteläisen pallonpuoliskon kylmin paikka. Kylmyys määritellään tavallisimmin alimman mitatun lämpötilan mukaan. Pohjoinen kylmyysnapa on Siperiassa Sahan tasavallassa, ja eteläinen kylmyysnapa on Etelämantereella. == Sijainnit ja olosuhteet == Maapallon kylmimmät paikat sijaitsevat lähellä napoja, kaukana merestä ja korkealla merenpinnasta. Tällaisia paikkoja ovat Etelämantereen itäinen ylätasanko, itä- Siperian keskiosat ja Grönlannin keskiosat. Kylmintä on kun on tyyntä ja taivas on kirkas, mutta aurinko ei paista. == Pohjoisen pallonpuoliskon kylmyysnapa == Pohjoisen pallonpuoliskon kylmyysnapa on Venäjän Itä-Siperian Sahan tasavallassa. Verhojanskin kaupungissa (67°33′N, 133°23′E) mitattiin tammikuussa 1885 lämpötilaksi −67,8 °C ja Oimjakonin kylässä (63°15′N, 143°9′E) mitattiin helmikuussa 1933 −67,7 °C. Kumpikin paikka sijaitsee korkeudeltaan noin 100 metriä merenpinnasta. Verhojansk ja Oimjakon kilpailevat nykyisin kylmyysnapaturisteista. == Eteläisen pallonpuoliskon kylmyysnapa == Eteläisellä pallonpuoliskolla kylmintä on Etelämantereella. Kahden metrin korkeudelta maan pinnasta mitattu matalin lämpötila on venäläisellä Vostok-tutkimusasemalla (78°28′S, 106°52′E) vuonna 1983 mitattu −89,2 °C. Vuoden 2010 elokuussa tehdyissä satelliittimittauksissa mantereelta löydettiin kohtia, jossa lämpötila oli jään pinnalla alimmillaan −93,2 °C. Kylmin paikka sijaitsi kohdassa 81,8° eteläistä leveyttä ja 59,3° itäistä pituutta 3,9 kilometrin korkeudessa merenpinnasta. Kaikkein kylmimmät paikat Etelämantereella ovat korkeimpia kohtia toisiinsa yhdistävillä harjanteilla sijaitsevia "taskuja". == Katso myös == *Luettelo sääennätyksistä ==Lähteet== Luokka:Luonnonmaantiede
HMS Actaeon

HMS Actaeon tai HMS Acteon on ollut kuuden Britannian Kuninkaallisen laivaston aluksen nimenä. * HMS Actaeon (1757), Coventry-luokan 28-tykkinen kuudennen luokan alus * HMS Actaeon (1775), Enterprise-luokan 28-tykkinen kuudennen luokan alus * HMS Acteon (1778), Roebuck-luokan 44-tykkinen viidennen luokan alus * HMS Acteon (1805), 16-tykkinen prikisluuppi * HMS Actaeon (1831), 26-tykkinen kuudennen luokan alus * HMS Actaeon (1886), proomu * HMS Actaeon (U07), Black Swan -luokan sluuppi * HMS Actaeon (tukikohta), osa torpedokoulu HMS Vernonia
KK Krka

KK Krka on slovenialainen koripalloseura Novo mestosta. Seura on voittanut historiansa aikana kuusi Slovenian mestaruutta. == Historia == Seura perustettiin vuonna 1948. Kaudella 1999–2000 Krka voitti ensimmäisen Slovenian mestaruutensa ja sai osallistumisoikeuden Suproleagueen. Tämä oli myös ensimmäinen kerta, jolloin joukkue pelasi korkeimmalla kansainvälisellä tasolla. Kaudella 2002–2003 seura osallistui ULEB Cupiin, jossa se sijoittui toiseksi. Kotimaassa Krka voitti samalla kaudella historiansa toisen Slovenian mestaruuden. Viimeisimmän kerran joukkue pääsi Euroliigaan kaudella 2003–2004, mutta sijoittui lohkonsa viimeiseksi. Kaudella 2010–2011 Krka selviytyi EuroChallengen loppuotteluun, jossa se voitti Lokomotiv Kubanin. == Lähteet == == Aiheesta muualla == *Virallinen kotisivu Krka Luokka:Vuonna 1948 perustetut urheiluseurat
Vincent Manngard

Karl Rudolf Vincent Manngård on suomalaissyntyinen kiinteistösijoittaja. Hän on syntynyt Närpiössä, mutta muutti Yhdysvaltoihin 17-vuotiaana. Hän asuu nykyään Long Islandilla, New Yorkin osavaltiossa. Suomessa Manngard tunnetaan parhaiten Tampereen Ilveksen SM-liigajoukkueen entisenä pääomistajana. Hän oli joukkueen pääomistaja vuodesta 1993 lähtien ja myi seuran 7.2.2017. Hän omisti ennen 7.2.2017 tehtyä kauppaa 62 % Ilves-Hockey Oy:stä, joka on Ilveksen edustusjoukkueen toiminnasta vastaava yhtiö. ==Lähteet== * Manngard syyttää itseään Ilveksen ongelmista, Aamulehti, 14.12.2009, s. B19. ===Viitteet=== Luokka:Suomalaiset liikemiehet Luokka:Amerikansuomalaiset henkilöt Luokka:Syntymävuosi puuttuu Luokka:Elävät henkilöt
Juomapullo

Juomapullo on ahdassuinen yläosastaan suppeneva, tulpalla suljettava nesteensäilytysastia, joka on tarkoitettu nesteen nauttimiselle. Juomapulloista yleisimpiä ovat perinteinen lasipullo sekä uudet kierrätysmuovipullot. Juomapulloja on alettu valmistamaan myös kaksikerroksisesta metallista, mikä tekee niistä toiminnallisesti samankaltaisia kuin termospulloista, pitäen nesteiden lämpötilan optimaalisena pidempään. Lasipullot olivat pantillisten juomapakkausten uranuurtajia. Monimuotoiset kierrätysmuovipullot taas valtasivat kaupan hyllyt vuonna 2008. Uusien pantillisten kierrätysmuovipullojen tavoitteena olivat yhtä korkeat palautusasteet kuin muilla pantillisilla juomapakkauksilla, joskin tavoitteesta on jääty roimasti. 16\. helmikuuta 2009 myyntiin tulivat myös yksi valkoviini ja punaviini kierrätysmuovipullossa. ==Historia== Kevyet PET- pullot tulivat pantillisiksi 1. tammikuuta 2008, jolloin niitä koskeva uusi laki astui voimaan. Pullojen etikettiin tuli panttimerkintä ja palautusautomaatteihin tulokkaiden käsittelyohjeet. ==Juomapakkausasetukset== Pantillisia juomapakkauksia säätelevät erilaiset asetukset, joihin vaikuttavat esimerkiksi jätelaki (1072/2004) sekä Suomen liittyminen EU:seen. Suomen EU- jäsenyyden myötä eduskunta muutti juomapakkausten verotukseen liittyvää käytäntöä niin, että myös materiaalina kierrätettävät kevyet muovipullot tulivat pantillisten piiriin. Pelkkää uudelleentäytettävien pullojen pantillisuutta pidettiin kilpailua rajoittavana. Tämä muutos astui voimaan 1. tammikuuta 2008. ==Valmistusmateriaali== Pulloja kutsutaan materiaalinsa (polyetyleenitereftalaatti) mukaan myös PET-pulloiksi. Kierrätysmuovipulloja ei käytetä uudelleen sellaisenaan, vaan niistä otetaan talteen muovi uusiokäyttöä varten. Värittömästä muovista valmistetaan uusia muovipulloja, ja värillisestä pakkausmateriaalia, reppuja ja jopa kännyköitä. ==Pantillisuus== Pantillisen kierrätysmuovipullon pantti on pullon koosta riippuen 0,10 €, 0,20 € tai 0,40 €. Niiden muotoja ja kokoja ei ole säädelty yhtä tarkkaan kuin uudelleentäytettävien pullojen, joten pullot voivat olla hyvin monennäköisiä. Pantin saa vain ehjistä pulloista, joiden etiketti on tallella ja vahingoittumaton. Automaatti tunnistaa pantillisuuden etiketin viivakoodista. ==Ympäristövaikutukset== Pantillisissa muovipulloissa oleva merkintä on erityisen tärkeää, jotta materiaalit eivät sekoitu keskenään. Muovilaatujen runsaus estää muovin kierrätystä. PET-muovia lukuun ottamatta suurin osa päätyy kaatopaikalle. == Aiheesta muualla == *PALPA Pantillisten juomapakkausten kierrätys *Pantilliset On Tour * Muovipullo ja tölkki kärsivät huonosta imagosta. Yle Lahti 7.10.2011. Luokka:Pullot Luokka:Kierrätys
Jussi Kiikeri

Jussi Matti Kiikeri (4. joulukuuta 1933 Ilmajoki – 20. huhtikuuta 2019) oli suomalainen pesäpalloilija, jonka aktiivikausi ajoittui 1950–1960-luvuille. Jussi ”Cicero” Kiikeri pelasi Ilmajoen Kisailijoiden kapteenina alkuaikoina varavahtina, siirtyi ulkokenttäryhmityksen muuttuessa polttajaksi, mutta pelasi erikoistilanteissa kuitenkin melkoisen takana. Hänen parhaita ominaisuuksiaan olivat loistava pelisilmä ja monipuolisuus, sisäpelissä taktiset lyönnit, 1950-luvulla piikit, sittemmin sijoitukset ja käännöt. Viimeisen kerran Kiikeri otteli Kisailijoiden SM-sarjajoukkueessa vuonna 1971. Myös jääpallossa Jussi Kiikeri oli pitkäaikainen mestaruussarjapelaaja 1953–1962, jolta ajalta paras saavutus on SM-sarjan neljäs sija (Vaasan Palloseura 1961). Jääpallossa hän kunnostautui kulmalyöjänä. Kiikeri toimi myös 1. luokan pesäpallotuomarina ja osallistui Ilmajoen Kisailijoiden valmennukseen ja oli piirin ja seuran jaostoissa. Viihdekuorossa Marit ja Mikot Kiikeri esiintyi muun muassa solistina (basso). Ammatiltaan hän oli opettaja ja toimi pitkään Ilmajoella Peltoniemen koulun johtajana. Jussi Kiikeri on nimetty pesäpallon kunniagalleriaan.http://www.ruuhikoskigolf.fi/uutiset_u456.html http://www.pesis.fi/kunniagalleria/ ==Saavutukset== === Pelaajana === * 2 SM- kultaa: 1961, 1962 * 1 SM-hopea: 1958 * 2 SM-pronssia: 1957, 19601960 * 11 Itä–Länsi-ottelua: 1954–1964 * 7 kertaa Liitto–Lehdistö * Vuoden pesäpalloilija (3): 1955, 1956, 1960 http://www.pesis.fi/pesapalloliitto/historia/parhaat-pelaajat- kausittain/vuoden-pesapalloilijat/ * Pesäpallon lyöjäkuningas (2): 1958, 1960 * PPL:n kultainen pelaajamerkki * IK:n kultainen ansiomerkki * Vaasa -lehden kultamitali. == Katso myös == * Luettelo vähintään 10 Itä–Länsi-ottelua pelanneista pesäpalloilijoista ==Lähteet== * ===Viitteet=== Luokka:Suomalaiset pesäpalloilijat Luokka:Suomalaiset jääpalloilijat Luokka:Suomalaiset laulajat Luokka:Pesäpallotuomarit Luokka:Vuonna 1933 syntyneet Luokka:Vuonna 2019 kuolleet
Pallalcesto Amatori Udine

Pallalcesto Amatori Udine oli italialainen koripalloseura Udinesta. == Historia == Kaupungissa toimi aiemmin koripalloseura Associazione Pallacanestro Udinese, jonka kulta-aikaa oli ajanjakso vuodesta 1965 alkaen 1980-luvun lopulle. Seura kuitenkin lopetti toimintansa 1990-luvulla ja kaupunkiin perustettiin uusi seura Pallalcesto Amatori Udine, jonka presidenttinä toimi sama henkilö kuin aikaisemminkin. Kaudeksi 2001–2002 uusi seura nousi Serie A:han ja sijoittui kahdenneksitoista. Parhaan sijoituksen runkosarjassa joukkue saavutti kaudella 2005–2006 oltuaan viides. Kauden 2008–2009 päätteeksi Udine putosi pääsarjasta. Seuran toiminta lakkautettiin kesällä 2011. == Lähteet == == Aiheesta muualla == *Virallinen kotisivu Luokka:Italialaiset koripalloseurat Luokka:Udine
Kelly Kelly

Barbara Jean Blank Coba(os. Blank, s. 15. tammikuuta 1987 Jacksonville, Florida, Yhdysvallat)Kelly Kelly Wrestlingdata-sivustollaViitattu 22.7.2024 on yhdysvaltalainen malli ja showpainija. Blank on työskentellytWWE:ssä ja tunnetaan parhaiten kehänimellä Kelly Kelly.Kelly Kelly WWE-sivustollaViitattu 22.7.2024 Blank on 165 senttimetriä pitkä ja painaa 49 kiloa. Hänen lopetusliikkeensä on ”K2/Kelly Killer”. ==Lähteet== Luokka:Yhdysvaltalaiset showpainijat Luokka:Vuonna 1987 syntyneet Luokka:Elävät henkilöt
Itä–Länsi-ottelu 1932

Ensimmäinen pesäpallon Itä-Länsi-ottelu pelattiin 2. lokakuuta 1932 Helsingissä, Hesperian kentällä. Joukkueiden jakoperusteena oli Suursarjan lohkojako, jota noudatettiin myös alempien sarjojen osalta. Länsi voitti ottelun 4-11. == Joukkueet == Joukkueenjohtajina toimivat Idän joukkueella Osmo Kupiainen Lahden Mailaveikoista ja Lännen joukkueella Yrjö Heikkinen Toijalan Pallo-Veikoista. === Itä === Pelipaikka Pelaaja Seura Lukkari Olli Veijola Lahden Mailaveikot Sieppari Paavo Nuotio Lahden Mailaveikot 1-vahti Olavi Paavola Haminan Palloilijat 2-vahti Veikko Vapalahti Haminan Palloilijat Polttaja Heikki Loikkanen Viipurin Pallonlyöjät 3-vahti Viljo Pyykkö Viipurin Pallonlyöjät 2-vara Ahti Hakalainen Kuusankosken Veto 3-vara Tauno Alhava Lahden Mailaveikot Koppari Gösta Hedberg Viipurin Pallonlyöjät Vaihtopelaaja Ensio Häyrinen Viipurin Pallonlyöjät Vaihtopelaaja Jaakko Luhtanen Lahden Mailaveikot Vaihtopelaaja Tauno Vainio Kotkan Into Vaihtopelaaja Aarne Mantere Lahden Mailaveikot === Länsi === Pelipaikka Pelaaja Seura Lukkari Pasi Harvela Riihimäen Pallonlyöjät Sieppari Paavo Rekula Toijalan Pallo-Veikot 1-vahti Eino Pikkarainen Helsingin Pallo-Toverit 2-vahti Leo Hannula Helsingin Pallonlyöjät Polttaja Klaus Karvonen Riihimäen Pallonlyöjät 3-vahti Jaakko Aalto Toijalan Pallo-Veikot 2-vara Paul Frederiksen Riihimäen Pallonlyöjät 3-vara Kalevi Ihalainen Helsingin Pallo-Toverit Koppari Tauno Aho Helsingin Pallonlyöjät Vaihtopelaaja Eero Haukiala Helsingin Pallonlyöjät Vaihtopelaaja Erkki Merinen Helsingin Pallo-Toverit Vaihtopelaaja Eino Helin Riihimäen Pallonlyöjät * Pelituomari: Vilho Nordström (Viipuri) * Syötönvalvoja: Vilho Lindström (Helsinki) == Ottelutapahtumat == Joukkue Yht. ITÄ 0 2 0 0 0 2 0 4 LÄNSI 1 3 4 0 2 0 1 11 Ottelu pelattiin 7. vuoroparin mittaisena. 4. vuoroparissa Idän Nuotio ja Loikkanen vaihtoivat ulkopelipaikkoja ja Länsi otti Frederiksenin pois ja vaihtoi Pikkaraisen 2-varaksi ja Helinin 1-vahdiksi. Aarne Mantere loukkasi kätensä suursarjan loppuottelussa RPL-LMV viikkoa aiemmin. Tilalla pelasi Paavo Nuotio. Avausheiton heitti Lauri Pihkala.http://mrasilainen.com/scripts/W_IL_vuosi.php?vuosi=1932 ==Lähteet== ==Aiheesta muualla == * Kuvia Itä-Länsi -otteluun 1932 liittyen Luokka:Vuoden 1932 pesäpallo Luokka:Pesäpallon Itä–Länsi-ottelut Luokka:Helsingin urheilutapahtumat
Majesty 1992

Majesty 1992 on Michael Jacksonin live-albumi, joka julkaistiin vuonna 1994. Julkaisijana toimi Live Storm. Albumi on äänitetty Bucharestin konsertista 10. tammikuuta 1992. Albumi julkaistiin ainoastaan euroopassa. ==Kappaleet== #Jam #Wanna Be Stratin' Something #Human Nature #Smooth Criminal #I Just Can't Stop Loving You #She's Out Of My Life #Medley: I Want You Back - ABC - I'll Be There #Thriller #Billie Jean #Working Day And Night #Beat It #Black Or White Luokka: Vuoden 1994 konserttitallenteet Luokka: Michael Jacksonin albumit
Aymen Soltani

Aymen Soltani (, s. 1. joulukuuta 1987) on tunisialainen jalkapalloilija. Hyökkääjänä pelaava Soltani edustaa Tunisian pääsarjassa pelaavaa ES Hammam- Soussea. ==Ura== Soltani aloitti uransa ES Sahelin riveissä kaudella 2005-2006. Vähäisen peliajan myötä hänet lainattiin kaudeksi 2007-2008 Olympique de Béjaan, jossa Soltani onnistui maalinteossa kahdesti. Seuraavalla kaudella hänet lainattiin AS Kasserineen, jossa Soltani onnistui tekemään kolme maalia kauden aikana. Lainalla pelaaminen sai jälleen jatkoa, kun Olympique de Béja allekirjoitti toistamiseen vuoden mittaisen lainasopimuksen kaudeksi 2009-2010.aymen soltani signe un contrat 20.6.2009 Viitattu 14.12.2009 Kauden päätteeksi Soltani onnistui maalinteossa kahdeksan kertaa ollen pääsarjan maalitilastossa viides. Hän juhli myös kauden päätteeksi Tunisian cupin voittoa. Heinäkuussa 2010 Soltani siirtyi kahden vuoden sopimuksella ES Hammam-Sousseen, kun hänen pelioikeudet omistava ES Sahel ei halunnut kauden 2009-2010 jälkeenkään pitää hyökkääjää joukkueessa.Soltani à l'ESHS eurosport 3.7.2010 Viitattu 3.7.2010 ==Saavutukset== * Tunisian cup: 2010 ==Lähteet== ==Aiheesta muualla== * Kawarji Luokka:Tunisialaiset jalkapalloilijat Luokka:Vuonna 1987 syntyneet Luokka:Elävät henkilöt
Hurmio

Hurmio on tunnetta kuvaava sana, mutta se voi viitata myös seuraaviin: *”Hurmio” (Ecstasy), tango vuodelta 1952 *Hurmio (Extase), tšekkoslovakialais- itävaltalainen elokuva vuodelta 1932 *Hurmio, Topi Sorsakosken albumi *Hurmio, Anna Kortelaisen kirja *Hurmio, rautalanka ja beat -yhtye Ulvila/Pori *Hurmio, Jukka Viikilän kirjoittama ja Matti Ijäksen ohjaama radiokuunnelma vuodelta 2015.
Jaromír Nohavica

Jaromír Nohavica (s. 7.6.1953 Ostravassa) on tšekkiläinen laulaja ja lauluntekijä. Nohavica kirjoitti uransa aluksi lauluja useille tšekkiläisille artisteille. Vuonna 1982 ystävät saivat hänet ylipuhutuksi ja Nohavica alkoi esittää laulujaan itse. Hänestä tuli nopeasti maan suosituimpia esiintyjiä. Nohavica soittaa kitaraa ja harmonikkaa ja esiintyy yleensä yksin, mutta toisinaan myös yhtyeen kanssa. Hän on kirjoittanut yli 400 laulua, joukossa myös muutamia puolan- ja venäjänkielisiä. Hän kirjoittaa laulujen sanat yleensä itse, mutta on tšekintänyt myös Leonard Cohenin, Bulat Okudžavan, Boris Vianin ja Vladimir Vysotskin tekstejä sekä Mozartin oopperat Cosi fan tutte, Don Giovanni ja Figaron häät. Vuonna 2002 ilmestyi pitkälti Nohavican persoonan ympärille kietoutuva pseudodokumenttielokuva Rok ďábla (Paholaisen vuosi, engl. Year of the Devil), josta tuli hyvin suosittu ja joka nähtiin monilla ulkomaalaisilla festivaaleilla. Nohavican mainetta on tahrinut se, että hän antoi 1980-luvun lopulla joitakin tietoja kommunistisen Tšekkoslovakian salaiselle poliisille StB:lle. Nohavica itse on kiistänyt paljastaneensa tuolloin mitään merkittävää. Nohavica on naimisissa ja hänellä on kaksi lasta. == Diskografia == # Darmoděj (Panton 1988) # Osmá barva duhy (Panton 1989, Monitor 1994) # V tom roce pitomém (Panton 1990) # Mikymauzoleum (Monitor 1993) # Tři čuníci (Monitor 1994) # Darmoděj a další (Monitor 1995) # Divné století (Monitor-EMI 1996) # Koncert (Monitor-EMI, 1998) # Moje smutné srdce (BMG Ariola, 2000) # Babylon (Sony Music / Bonton, 2003) # Pražská pálená (vapaassa verkkolevityksessä Nohavican sivuilla 2005) # Doma (DVD, CD (Jaromír Nohavica, 2006) # Ikarus (2008) # On the road (2008) # V Lucerně CD+DVD (2009) # Virtuálky (2009) == Aiheesta muualla == * Viralliset kotisivut * Jaromír Nohavican mySpace.com-sivu Luokka:Tšekkiläiset laulajat
Hurmio (kirja)

Hurmio – oireet, hoito ja ennaltaehkäisy on vuonna 2009 ilmestynyt teos, jonka on kirjoittanut filosofian tohtori, tutkija Anna Kortelainen. Taiteen ja yleisemminkin kulttuurin ilmiöitä psykiatrian kautta kirjoissaan käsitellyt Kortelainen astuu nyt psykosomaattisen "taudin", taideteoksen äärellä hurmioitumisen, alueelle. Teos sisältää asiallisen tietotason ohella puolittain fiktiivisen "hoitotason", jolle hän on kutsunut niin Platonin kuin Freudinkin.Kalle Vaarala, Hurmoidun, siis olen? Karjalainen.fi, 24.10.2009 Taustana ovat jo lapsena kotona kuullut potilaskertomukset ja psykiatrian ja psykoanalyysin rikastamat keskustelut, joista Kortelainen jälkisanoissaan kiittää vanhempiaan.Kortelainen s. 461 Hurmio on satiirinen "kotilääkärikirja", jossa Kortelainen tuo esiin eri aikakausien potilaita, jotka ovat sairastuneet hurmioon, ja kutsuu tiimin hoitamaan heitä. Kortelainen aloittaa hurmion pohjustamisen kuvaamalla ranskalaisen kirjailijan Stendhalin poikkeamista Firenzeen ja sen kulttuuriaarteiden äärelle. Tästä kirjailijasta on saanut nimensä Stendhalin syndroomaksi kuvattu tauti, joka 1979 määriteltiin psykosomaattiseksi. Stendhalin syndrooma on kuvataiteen edessä hurmioitumista, se on esteettisen kokemuksen aiheuttama äärireaktio. Kortelainen esittelee myös sen sisarilmiöitä, kuten rakastumista ja uskonnollista hurmiota. Tautiin voi sairastua kuka tahansa. Kokemusta ei Kortelaisen mukaan kannata torjua vaan päinvastoin, pitää siitä kiinni kaksin käsin. Mutta jos tauti äityy oikein pahaksi, siihen auttaa esimerkiksi vahva kahvi. Hurmio on erityisen yleistä Italiassa, mutta Suomessa siihen sairastumisen riski on pieni.Heta Ängeslevä, Kun taide saa hurmioon, 26.08.2009 PohjalainenTeppo Kulmala, Anna Kortelainen, Hurmio, Keskisuomalainen.fi Vaikka tautia on analysoitu, kuten tässäkin kirjassa, sen verbaalinen selitys ei ole pitävä, vaan siinä liikutaan maagisilla alueilla. Teoretisointiin ryhtyvä helposti karkottaa hurmion. == Lähteet == ==Aiheesta muualla== * Kirjaan perustuva Anna Kortelaisen artikkeli hurmiosta * Hurmio - oireet, hoito ja ennaltaehkäisy Tammen sivustolla * Anna Kortelainen kertoo Kirjavideolla Luokka:Vuoden 2009 kirjat Luokka:Suomalaiset tietokirjat
Fantasia (albumi)

Fantasia on samannimisen suomalaisyhtyeen ainoaksi jäänyt albumi. Se julkaistiin vuonna 1975. Ensimmäisen CD-painoksen levystä julkaisi Rocket Records 2.6.2010.http://www.pop- lehti.fi/foorumi/viewtopic.php?p=21200&highlight;=#21200 == Kappaleet == # (säv. Hannu Lindholm, san. Kari Ilmonen) # (säv./san. Hannu Lindholm) # (säv./san. Roul Helantie - Hannu Lindholm) # (säv./san. Roul Helantie - Hannu Lindholm) # (säv. Hannu Lindholm, san. Kari Ilmonen) # (säv. Roul Helantie - Hannu Lindholm - Harri Piha - Karl-Erik Rönngård, san. Kari Ilmonen) # (säv./san. Roul Helantie - Hannu Lindholm) # (säv./san. Roul Helantie - Hannu Lindholm) # (säv./san. Roul Helantie - Hannu Lindholm) ==Kokoonpano== * Hannu Lindblom – kitara, lauluhttp://www.stmbb.net/fantasia.htm * Roul Helantie – kosketinsoittimet, viulu, kitara * Harri Piha – basso * Karl-Erik Rönngård – rummut == Lähteet == * Albumi Suomen Äänitearkiston tietokannassa Luokka:Vuoden 1975 albumit Luokka:Vuoden 1975 esikoisalbumit Luokka:Suomalaiset progressiiviset rockalbumit
Timia

Timia on keidaskaupunki Arlitin departementissa, Agadezin alueella Nigerissä. Timia sijaitsee Iférouanen kaupungista etelään ja Agadezin kaupungista koilliseen. Timiassa sijaitsee Fort Massu -niminen ranskalaislinnoitus, joka rakennettiin vuonna 1952 muttei ollut koskaan sotilaallisessa käytössä. Nykyisin matkailijat käyttävät linnoitusta toisinaan suojanaan. Viiden kilometrin päässä Timiasta länteen sijaitsee vesiputous ja guelta eli vesiallas, jonka lähellä käsityöläiset myyvät tuotteitaan. Gueltan vesi on kylmää. == Lähteet == == Aiheesta muualla == Luokka:Arlitin departementti Luokka:Nigerin kunnat Luokka:Nigerin kylät
Stendhalin syndrooma

Stendhalin syndrooma eli Firenzen syndrooma on epävirallinen diagnoosi, jolla tarkoitetaan voimakkaasta tai liiallisesta taide-elämyksestä aiheutuvaa, nykyään hyvin harvinaista oireyhtymää. Kokija hurmioituu erityisen pakahduttavasta taide-elämyksestä tai taide-elämyksistä (eritoten niitä paljon sisältävässä kohteessa, kuten Firenzessä) niin voimakkaasti että kokee mm. heikotusta, pahoinvointia, paniikkia, sekavuutta ja sydämentykytystä. Italialainen psykiatri Graziella Magherini nimesi oireyhtymän vuonna 1989 ranskalaisen kirjailijan Stendhalin mukaanTieteen kuvalehti Historia, 12/2013, s.23, joka kuvasi Firenzen-kokemustaan teoksessaan Rome, Naples et Florence. Magherini tapasi useita oireyhtymästä kärsiviä potilaita, erityisesti ulkomaisia matkailijoita.Arno Forsius: Stendhalin syndrooma eli taiteesta hurmioituminen ==Katso myös== *Pariisin syndrooma == Lähteet == ==Aiheesta muualla == *Kortelainen, Anna: Stendhalin syndrooman arvoitus. Puhdasta onnea, kauneutta ja sattumaa. Duodecim 124 (2008): 23: 2714–2719 * * Yle Oppiminen: Stendhalin syndrooma *Mikkonen, Kai: Totuus Stendhalin oireista. Parnasso 4/2018:46–51. Luokka:Oireyhtymät Luokka:Psyykkiset sairaudet
Syam Ben Youssef

Syam Ben Youssef (, s. 31. maaliskuuta 1989 Marseille, Ranska) on ranskalais- tunisialainen jalkapalloilija, pelipaikaltaan keskuspuolustaja. Hän edustaa Turkin superliigassa pelaavaa Kasımpaşaa ==Ura== Ben Youssef aloitti uransa Ranskassa Traminots Marseillaisin junioreissa, josta hän siirtyi SC Bastian junioreihin vuonna 2004. Sittemmin elokuussa 2009 hän allekirjoitti kaksivuotisen sopimuksen tunisialaisseuran Espérancen kanssa.Mercato: Syam ben Youssef à l'Espérance de Tunis gnet.tn 12.8.2009 Viitattu 14.12.2009 Ben Youssef oli voittamassa avauskaudellaan Tunisian mestaruutta ja seuraavalla kaudella myös Tunisian cuppia. Ben Youssefin sopimuksen päätyttyä heinäkuussa 2011 hän ei jatkanut sopimustaan. ===Leyton Orient=== 14\. tammikuuta 2012 Ben Youssef siirtyi vapaalla siirrolla Englantiin Leyton Orientiin. Hän allekirjoitti puolen vuoden sopimuksen.Leyton Orient sign ex-Derby defender Dean Leacock BBC 14.1.2012 Viitattu 23.2.2012 Ben Youssef pelasi Englannin ykkösliigassa yhdeksän ottelua. ===Astra Giurgiu=== Kesäkuussa 2012 Ben Youssef siirtyi Romaniaan Astra Giurgiun riveihin.Si Astrei ii plac tunisienii! iarulprahova.ro 23.6.2012 Viitattu 13.10.2013 Hän pelasi avauskaudellaan 23 ottelua ja onnistui maalinteossa kaksi kertaa. Joukkueensa sijoittui neljänneksi. Toisella kaudellaan Ben Youssef pelasi 21 pääsarjaottelua ja voitti Romanian cupin, kun pääsarjassa Astra Giurgiu sijoittui toiseksi. Kaudella 2014–2015 Ben Youssef oli jälleen joukkueensa vakiopuolustajia ja pelasi 23 sarjaottelua tehden yhden maalin, kun Astra Giurgiu sijoittui kolmanneksi. ===SM Caen=== Ben Youssefin sopimus loppui 29. kesäkuuta 2015 romanialaisseuran kanssa, jonka myötä hän siirtyi Ranskan pääsarjaan SM Caenin riveihin kolmen vuoden sopimuksella.Mercato. Tunisian Syam Ben Youssef signs three years in Caen ouest-france.fr 29.6.2015 Viitattu 17.6.2018 Ben Youssef pelasi avauskaudellaan 18 pääsarjaottelua ja onnistui maalinteossa kolmesti, kun Caen sijoittui Ranskan pääsarjassa seitsemänneksi. Toisella kaudella Caen pelasi heikosti ja jäi sarjassa toiseksi viimeiseksi. Ben Youssef pelasi kauden aikana 17 sarjaottelua. ===Kasımpaşa=== 5\. heinäkuuta 2017 Ben Youssef purki sopimuksensa Caenin kanssa ja siirtyi tämän jälkeen Turkin pääsarjaan Kasımpaşan riveihin. Joukkue sijoittui kaudella 2017–2018 kahdeksanneksi ja Ben Youssef pelasi kauden aikana 26 sarjaottelua ja teki niissä yhden maalin. ==Maajoukkueura== Ben Youssef pelasi ensimmäisen maaottelunsa CHAN-karsinnoissa Marokkoa vastaan 24. toukokuuta 2010 Tunisian A' maajoukkueessa, joka koostui vain kotimaan sarjassa pelanneista. Kesäkuussa 2018 Ben Youssef valittiin Tunisian maajoukkueeseen 2018 MM-kilpailuihin Venäjälle.Tunisia World Cup squad: Leicester City’s Benalouane in 23-man squad bbc.co.uk Viitattu 17.6.2018 ==Meriitit== * Tunisian mestaruus: 2010, 2011 * Tunisian cup: 2011 * Romanian cup: 2014 * Romanian supercup: 2014 == Lähteet == ==Aiheesta muualla== * Kawarji Luokka:Tunisialaiset jalkapalloilijat Luokka:Ranskantunisialaiset Luokka:Vuonna 1989 syntyneet Luokka:Elävät henkilöt
Ruskotiira

Ruskotiira, aikaisemmalta nimeltään hömötiira (Anous stolidus) on kaikilla valtamerillä esiintyvä tummapukuinen tiira. == Ulkonäkö ja koko == Linnun pituus on 38–40 senttiä, siipien kärkiväli 77–85 senttiä ja paino keskimäärin noin 190 grammaa. Ruskotiira on kooltaan kalatiiraa hieman suurempi ja pitkäpyrstöisempi. Sen höyhenpuku on tummanruskea, vain päälaki, otsa ja niska ovat valkoiset. Silmä alareunassa on valkoinen kaari. Sukupuolet ovat samanvärisiä. == Leviineisyys ja elinympäristö == Ruskotiirat pesivät Atlantin, Intian valtameren ja Tyynenmeren trooppisissa ja subtrooppisissa osissa. Lajin populaation koko on 180 000 – 1 100 000 yksilöäBirdLife . Linnaeus kuvaili lajin holotyypin Jamaikalta. Ruskotiirasta tunnetaan viisi alalajia, jotka ovat stolidus, plumbeigularis, pileatus, galapagensis ja ridgwayi.IBC Laji on tavatuu Länsi-Euroopassa muutamia kertoja. Ruskotiirat elävät lisääntymisaikana valtamerten luodoilla ja koralliriutoilla, muina aikoina avomerellä, joskus suurina parvina. == Lisääntyminen == Ruskotiirat elävät usein valtavissa yhdyskunnissa, joissa voi olla yli 100 000 paria, mutta se pesii usein myös yksittäispareina. Pesä sijaitsee usein kallion kolossa tai halkeamassa, paikoin mangrovessa, pensaassa, kookospalmun latvassa tai muussa puussa, mutta usein myös paljaalla maalla. Naaras munii yhden munan. Emot jättävät poikasen yksin sen ollessa 15 päivän ikäinen. Poikanen oppii lentämään 40–48 päivän ikäisenä.Diane E. Riska 1984: Experiments on Nestling Recognition by Brown Noddies (Anous stolidus) == Ravinto == Ruskotiirat syövät pääasiassa kaloja ja kalmareita, joita ne saalistavat uimasillaan veden pinnasta. Ne kalastavat sekä päivällä että kuutamoöinä. == Lähteet == * Cramp, Stanley et al. 1985: Handbook of the Birds of Europe, the Middle East and North Africa. Vol. IV. – Oxford University Press. Hong Kong. ISBN 0-19-857505-X. === Viitteet === Luokka:Tiirat
Higher State

__NOTOC__ Higher State on suomalaisen danceduon Dallas Superstarsin toinen studioalbumi, joka julkaistiin 22. maaliskuuta 2006. Albumi nousi Suomen virallisen listan sijalle 20. == Kappaleet == === CD 1 – Short Versions=== # # # # # # # # # # === CD 2 – Long Versions === # # # # # # # # == Arvostelut == * Stara.fi: Stara.fi: Levyarvio == Lähteet == Luokka:Dallas Superstarsin albumit Luokka:Vuoden 2006 albumit
United Artists Records

United Artists Records oli amerikkalainen vuonna 1958 perustettu levy-yhtiö. Sen perusti United Artists -yhtiön tuottaja Max E. Youngstein. Yhtiön alkuperäinen tarkoitus oli toimia pelkästään elokuvamusiikin ja soundtrackien julkaisijana, mutta piakkoin myös muut genret tulivat yhtiön listoille. 1950- ja 1960-lukujen taitteessa yhtiölle levyttivät monet rock and roll - ja r & b -artistit, kuten The Clovers, Marv Johnson, The Falcons, The Exciters, Patty Duke, Bobby Goldsboro ja myöhemmin Manfred Mann sekä The Easybeats. 1960-luvulla James Bond -elokuvien ja The Beatlesin elokuvien soundtrackit olivat hyvin suosittuja. Myös jazz-musiikki oli näkyvä osa yhtiössä 1960-luvun alkupuoliskolla (esim. Duke Ellington). 1969 yhtiö fuusioitui Liberty Recordsin kanssa ja pari vuotta myöhemmin Libertyn nimi pudotettiin ja levyt julkaistiin United Artists Records -nimellä. 1960- ja 1970-lukujen artisteja olivat mm. Traffic, Spencer Davis Group, Peter Sarstedt, Shirley Bassey, Don McLean, Merrilee Rush, Paul Anka, Chris Rea, Dusty Springfield, Bill Conti, Ferrante & Teicher, Johnny Rivers, Ike & Tina Turner, Gerry Rafferty, Crystal Gayle, Electric Light Orchestra, Grateful Dead ja Hawkwind. 1979 EMI osti United Artists Recordsin ja otti vanhan Liberty Records -nimen käyttöön pudottaen vuorostaan United Artists Recordsin. Tästä lähtien katalogia julkaistiin Libertyn nimen alla aina 1980-luvun puoliväliin saakka. Tällä hetkellä United Artists Recordsin katalogia kontrolloi Capitol Records. Luokka:Entiset yhdysvaltalaiset yritykset United Artists Records
Miekelän seisake

Miekelän seisake () oli Uudenkaupungin radan varressa sijainnut lakkautettu seisake. Se perustettiin Raisioon vuonna 1933. Seisake lakkautettiin toukokuussa 1981. ==Lähteet== Luokka:Raision liikenne Luokka:Raision rakennukset ja rakennelmat Luokka:Varsinais-Suomen lakkautetut rautatieliikennepaikat
Akustikusneurinooma

Akustikusneurinooma eli vestibulaari schwannooma (schwannoma nervi vestibuli) on kuulo-tasapainohermon hyvänlaatuinen kasvain. Se aiheuttaa tyypillisesti vuosien kuluessa etenevää kuulon heikkenemistä. Noin kymmenesosa potilaista kuitenkin kokee korvan äkillisen kuuroutumisen. Useimmiten oireisiin kuuluu myös tasapainovaikeuksia. Kasvain voi aiheuttaa vaihtelevaa korvan soimista tai suhinaa. Tavallisesti kuulo alenee toispuolisesti; vain viidellä prosentilla sairaus on molemminpuoleinenNeurokirurgia.fi: Akustikusneurinooma . Molemminpuoleiset akustikusneurinoomat ovat tyypillisiä tyypin 2 neurofibromatoosissa.Sirkku Peltonen, Minna Pöyhönen, Hannele Koillinen, Leena Valanne, Juha Peltonen, Miten tunnistan neurofibromatoosin? Aikakauskirja Duodecim 2014, viitattu 12.6.2023 Akustikusneurinooma on yleisin kallon sisällä esiintyvä schwannooma.Neurinooman eli Schwannooman hoito Terveyskylä, viitattu 12.6.2023 Varmin tapa päästä diagnoosiin on magneettikuvaus. Leikkaus saattaa pelastaa korvan kuulon. Hoito ei kuitenkaan auta jo heikentyneeseen kuuloon. Leikkaushoitoon liittyy myös kuulon menetyksen vaara; lisäksi potilaalle saattaa kehittyä kasvohermohalvaus tai pitkäaikainenkin päänsärky. Yleensä leikkauksella pyritään poistamaan koko kasvain. Vaihtoehtoisesti kasvaimen hoidossa voidaan käyttää stereotaktista sädehoitoa. Suomessa akustikusneurinooman potilaita edustaa Suomen Akustikusneurinoomayhdistys ry. Sillä on valtakunnallisen toimintansa lisäksi myös alueellisia piirejä. == Lähteet == * HUS: Akustikusneurinooma * Suomen Akustikusneurinoomayhdistys ry: Akustikusneurinooma – kuulohermokasvain == Aiheesta muualla == * Suomen Akustikusneurinoomayhdistys ry Luokka:Neurologiset sairaudet